Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2020/C 217/10)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMU VIENOTAJĀ DOKUMENTĀ

“ALELLA”

PDO-ES-A1423-AM04

Paziņojuma datums: 3.4.2020.

APSTIPRINĀTĀ GROZĪJUMA APRAKSTS UN PAMATOJUMS

1. CVN ģeogrāfiskā apgabala paplašināšana

Grozījums attiecas uz noteiktās teritorijas paplašināšanu, iekļaujot tajā Santa Coloma de Gramenet pašvaldību, grozot produkta specifikācijas 6. punktu un vienotā dokumenta 1.6. punktu.

Līdz ar to tas ir uzskatāms par standarta grozījumu, jo ar to netiek mainīts cilmes vietas nosaukums, nedz arī vīna kategorijas vai saikne ar teritoriju, un ar to netiek noteikti tirdzniecības ierobežojumi.

Pamatojums:

Santa Coloma de Gramenet pašvaldība ir iesniegusi lūgumu iekļaut tās teritoriju apgabalā, uz ko attiecas ACVN “Alella”, un ir iesniegusi nepieciešamo tehnisko dokumentāciju.

Iesniegtajā ziņojumā ir pierādīts, ka augsne, klimats un vides apstākļi šajā pašvaldībā ir līdzīgi ACVN “Alella” šobrīd noteiktajā teritorijā esošajiem. Tas ir tāpēc, ka abas teritorijas ietilpst vienā ģeomorfoloģiskajā sistēmā, kas sastāv no Sierra de la Marina, San Mateo, Corredor un Montnegre apvidus starp Besós un Tordera upēm, kurām ir granīta gultnes, kas sadaloties veido apgabalam raksturīgo “sauló” augsni.

Līdz ar to Santa Coloma de Gramenet pašvaldība ir daļa no ACVN “Alella” nepārtrauktās dabiskās teritorijas.

Lai arī tradicionālās vīnkopības izplatība šajā pašvaldībā bija mazinājusies, pēdējos gados ir vērojama zināma tās atdzimšana. To īpaši ir veicinājis saimniecības Vinya d’en Sabater 2015. gadā uzsāktais vīnkopības mantojuma atjaunošanas projekts. Piemērs pieaugošajai interesei ir Barselonas universitātes, INCAVI (Katalonijas Vīnogulāju un vīna institūta) un Santa Coloma de Gramenet domes vienošanās ar ACVN “Alella” atbalstu izpētīt četru vietējo šķirņu piemērotību ekoloģisku audzēšanas metožu izmantošanā.

Projektā iesaistītā pašvaldība un speciālisti, kas iesnieguši ACVN “Alella” aizsardzības pieprasījumu, vēlas savu produktu pēc iespējas drīzāk laist tirgū, kā arī palielināt ražošanas lauku un vīna darītavu skaitu.

Turklāt 2020. gada 5. marta likuma Nr. 2/2020 par vīnkopību un vīndarību 10. papildnoteikums sadaļā par piepilsētu teritoriju (kāda ir Santa Coloma de Gramenet pašvaldība) aizsardzību nosaka Katalonijas valdības apņemšanos izveidot īpašu projektu vīna ražošanas aizsardzībai piepilsētu teritorijās, lai mazinātu urbanizācijas radīto spiedienu un aizsargātu vīndarības tradīcijas turpināšanu.

VIENOTS DOKUMENTS

1. Produkta nosaukums

“Alella”

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

3. Desertvīns

5. Kvalitatīvs dzirkstošais vīns

8. Pusdzirkstošais vīns

4. Vīna(-u) apraksts

Baltvīns un sārtvīns

Ražots no specifikācijas 6. nodaļā norādīto šķirņu vīnogām; baltvīnos tiek izmantotas tikai gaišo šķirņu ogas, savukārt sārtvīnos tiek izmantotas visu šķirņu ogas. Aizsargāto vīnu ražošanā nekādā gadījumā nedrīkst izmantot ar neatbilstīgu spiedienu iegūtu misas frakciju.

* Crianza vīnu faktiskais gaistošais skābums nedrīkst pārsniegt 0,80 g/l.

* Ja cukura saturs ir vismaz 5 g/l, maksimālais sēra saturs ir 250 mg/l.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 10,5 Minimālais kopējais skābums (miliekvivalentos uz litru) Maksimālais gaistošais skābums (miliekvivalentos uz litru) 8,3 Maksimālais kopējais sēra dioksīda saturs (miligramos uz litru) 200

Sarkanvīns

Ražots no šīs specifikācijas 6. nodaļā norādīto sarkano vīnogu šķirņu ogām. Aizsargāto vīnu ražošanā nekādā gadījumā nedrīkst izmantot ar neatbilstīgu spiedienu iegūtu misas frakciju.

* Faktiskā gaistošā skābuma limits var palielināties par 0,06 g/l uz katru spirta tilpumprocentu virs 11 % un katru izturēšanas gadu, nepārsniedzot maksimāli 0,9 g/l.

* Ja cukura saturs ir vismaz 5 g/l, maksimālais sēra saturs ir 200 mg/l.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 11,5 Minimālais kopējais skābums (miliekvivalentos uz litru) Maksimālais gaistošais skābums (miliekvivalentos uz litru) 11,7 Maksimālais kopējais sēra dioksīda saturs (miligramos uz litru) 150

Desertvīns

Rancio: gatavots no ‘Garnacha Blanca’ un ‘Macabeo’ vai ‘Garnacha Negra’ šķirnes ogām, ražots no baltvīniem ar minimālo cukura saturu 14 Bx, izmantojot oksidatīvo izturēšanu ozolkoka mucās. Oksidatīvajā izturēšanā tiek izmantota “sol y serena” metode, vīnu pakļaujot saules iedarbībai dienas laikā un vēsākai temperatūrai naktī, un vīns tiek izturēts ozolkoka mucās vismaz vienu gadu.

Mistelle: gatavots no visu gaišo vīnogu šķirņu ogām. To ražo, atdalot brīvi notekošo misu un tad nekavējoties filtrējot vīnu. Tad tiek pievienots un iemaisīts vīna spirts.

Dabiskais saldais vīns: gatavots no misas ar augstu cukura saturu – virs 250 g/l – un daļēji fermentēts.

* Ja cukura saturs ir vismaz 5 g/l, maksimālais sēra saturs ir 200 mg/l.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 15 Minimālais kopējais skābums (miliekvivalentos uz litru) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru) 150

Kvalitatīvs dzirkstošais vīns

Ražots no apstiprinātu šķirņu ogām, gatavots ar tradicionālo metodi, izmantojot otrreizējo fermentēšanu pudelēs, ar minimālo pārspiedienu 3,5 bāri un deviņu mēnešu izturēšanas periodu no pudeļu pildīšanas datuma līdz dekantēšanai.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 10,8 Minimālais kopējais skābums (miliekvivalentos uz litru) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

Pusdzirkstošais vīns

Ražots no visu sarkano un gaišo šķirņu vīnogām. Ražošanas procesā tiek saglabāta daļa no oglekļa dioksīda, kas radies vīna fermentācijas procesā.

* Ja cukura saturs baltvīnā vai sārtvīnā ir vismaz 5 g/l, maksimālais sēra saturs ir 250 mg/l. Sarkanvīna gadījumā robežvērtības ir attiecīgi 150 un 200.

* Izšķīdušā endogēnā oglekļa dioksīda radītais pārspiediens 20 °C temperatūrā ir no 1 bāra līdz 2,5 bāriem.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 10,5 Minimālais kopējais skābums (miliekvivalentos uz litru) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru) 200

5. Vīndarības metodes

a) Īpašā vīndarības metode

Audzēšanas metode

Lai nodrošinātu labāko kvalitāti un vīna aromātisko bagātību, vīnogulāju audzēšanā ir jāievēro šādi nosacījumi:

a) tradicionāli izmantojama kausa formēšanas metode, vīnogulājiem atstājot divus pumpurus un vienu snaudošo pumpuru;

b) audzēšana režģī, sadalot veģetāciju.

Apūdeņošanai ir nepieciešama atļauja, un to drīkst veikt tikai vīnogu kvalitātes, to spirta satura un skābuma uzlabošanai. Augsni vīna dārzos drīkst līdzsvarot mitruma uzturēšanas nolūkā atkarībā no augsnes mitruma stāvokļa un vīnogulāju ekoloģiskā stāvokļa.

Īpašā vīndarības metode

Vīnogas ir jānovāc īpaši rūpīgi, un ar ACVN apzīmējamo vīnu ražošanā drīkst izmantot tikai veselas vīnogas, kas ir pietiekami nogatavojušās, lai no tām iegūtu vīnu ar spirta dabisko minimālo tilpumkoncentrāciju vismaz 9,5 %. Novāktās vīnogas pēc iespējas ātrāk ir jātransportē, izmantojot metodes, kas garantē to kvalitātes saglabāšanu.

b) Maksimālās ražas

Gaišo vīnogu šķirnes

12 000 kg vīnogu no hektāra

Gaišo vīnogu šķirnes

78 hektolitri no hektāra

Sarkano vīnogu šķirnes

10 000 kg vīnogu no hektāra

Sarkano vīnogu šķirnes

60 hektolitri no hektāra

6. Noteiktais ģeogrāfiskais apgabals

— Alella

— Arenys de Mar

— Arenys de Munt

— Argentona

— Badalona

— Cabrera de Mar

— Cabrils

— Calella

— El Masnou

— Granollers

— La Roca del Vallès

— Llinars del Vallès

— Montgat

— Montornès del Vallès

— Martorelles

— Mataró

— Òrrius

— Premià de Dalt

— Premià de Mar

— Sant Cebrià de Vallalta

— Sant Fost de Campsentelles

— Sant Iscle de Villalta

— Sant Pol de Mar

— Santa Coloma de Gramenet

— Santa Maria de Martorelles

— Teià

— Tiana

— Vilanova del Vallès

— Vilassar de Dalt

— Vilassar de Mar

— Vallromanes

7. Galvenā(-ās) vīna vīnogu šķirne(-es)

‘GARNACHA TINTA’

‘SYRAH’

‘XARELLO – PANSA BLANCA’

8. Saiknes vai saikņu apraksts

Vīns

Vietējais augsnes veids ir granīta augsnes apakškārta ar jūras mikrolementiem. Augsnes virskārtu veido nelieli graudiņi. Augsne labi novada mitrumu, līdz ar to vīnogulājiem ir jādzen dziļas saknes, lai tiktu pie ūdens un vietējā augsnē pieejamajām barības vielām. Patiesībā tas vīnogulājam rada zināmu stresu, kas kontrolētā apmērā palīdz regulēt ražas apjomu no vīnogulājiem. Nelielo garšas atšķirību starp piekrastē un dziļāk iekšzemē ražotajiem vīniem nosaka tas, ka otrie ir skābāki.

Desertvīns

Šo vīnu ražošanā izmantotā oksidatīvās izturēšanas metode nodrošina šī ACVN unikalitāti, jo “sol y serena” procesā tiek izceltas minerālvielu/jūras notis.

Kvalitatīvs dzirkstošais vīns

Šo vīnu raksturīgā iezīme ir tā, ka tie tiek ražoti no šī apgabala vietējo šķirņu, kā arī klasisko šķirņu vīnogām. Mūsu ACVN pamatu pamats ir vietējā augsne, kas mūsu vīniem nodrošina minerālvielu saturu, kāds nepiemīt “Cava” ACVN (salīdzinājums ir pamatots, jo šie dzirkstošie vīni tiek ražoti no to pašu šķirņu vīnogām kā “Alella” ACVN vīni). Degustējot šajos divos apgabalos ražotos kvalitatīvos dzirkstošos baltvīnus, “Alella” ACVN vīnus galvenokārt var identificēt pēc to eleganti rūgtās/citrusu pēcgaršas, kas atgādina zaļās mandeles. Vienojošais faktors ir minerālvielu saturs neatkarīgi no ražošanas metodes.

9. Būtiski papildu nosacījumi (iepakošana, marķēšana, citas prasības)

Tiesiskais regulējums:

valsts likumi

Tālāko nosacījumu veids:

iepakošana noteiktajā ģeogrāfiskajā apgabalā

Nosacījuma apraksts:

ar “Alella” ACVN apzīmējamie vīni pudelēs ir jāpilda reģistrētos pildīšanas vīna pagrabos, lai nodrošinātu izsekojamību un saglabātu gala produkta kvalitāti.

Tiesiskais regulējums:

valsts likumi

Tālāko nosacījumu veids:

papildu nosacījumi attiecībā uz marķējumu

Nosacījuma apraksts:

uz produkta marķējuma ir jābūt garantijas zīmogam.

“Alella” apzīmējumu norādošo burtu augstums nedrīkst pārsniegt 4 mm un pusi no norādes “Denominación de Origen” lieluma.

Norādot vīna audzētāja vai vīna dārza nosaukumu uz vīna marķējuma, vīnam ir jābūt ražotam no tikai šī audzētāja audzētajiem vai attiecīgajam dārzam reģistrētajiem vīnogulājiem un tikai un vienīgi no šī audzētāja vai attiecīgā vīna dārza ražas.

Saite uz produkta specifikāciju

http://ves.cat/eqCL

(1) OV L 9, 11.1.2019., 2. lpp.